CELEX: 62009CN0245
Language: fi
Date: 2009-07-06 00:00:00
Title: Asia C-245/09: Ennakkoratkaisupyyntö, jonka Arbeidshof te Brussel (Belgia) on esittänyt 6.7.2009 — Omalet NV v. Rijksdienst voor Sociale Zekerheid

12.9.2009   
            
            
               FI
            
            
               Euroopan unionin virallinen lehti
            
            
               C 220/21
            
         Ennakkoratkaisupyyntö, jonka Arbeidshof te Brussel (Belgia) on esittänyt 6.7.2009 — Omalet NV v. Rijksdienst voor Sociale Zekerheid
   (Asia C-245/09)
   2009/C 220/42
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Arbeidshof te Brussel
   
      Pääasian asianosaiset
   
   
      Kantaja: Omalet NV
   
      Vastaaja: Rijksdienst voor Sociale Zekerheid
   
      Ennakkoratkaisukysymykset
   
   
               1)
            
            
               Onko kansallisen tuomioistuimen sovellettava EY 49 artiklaa Rijksdienst voor Sociale Zekerheidin ja Belgiaan sijoittautuneen pääurakoitsijan välisessä riidassa silloin, kun kyseistä pääurakoitsijaa vastaan haetaan tuomiota sen velvoittamiseksi työntekijöiden sosiaaliturvasta 28.12.1944 annetun lain muuttamisesta 27.6.1969 annetun lain 30 a §:n 3 momentin (sellaisena kuin se oli ennen kuin tätä pykälää muutettiin 27.4.2007 annetun ohjelmalain 55 §:llä) nojalla vastaamaan solidaarisessa vastuussa olevana velallisena osasta Belgiaan sijoittautuneen, rekisteröimättömän alihankkijan veloista, tai kun pääurakoitsijaa vastaan haetaan tuomiota sillä perusteella, ettei se ole noudattanut lain 30 a §:n 4 momentissa säädettyä pidätysvelvollisuutta?
            
         
               2)
            
            
               (Toissijaisesti)
               Onko EY 49 artikla esteenä työntekijöiden sosiaaliturvasta 28.12.1944 annetun Belgian lain muuttamisesta 27.6.1969 annetun lain 30 a §:n 3 ja 4 momentin (sellaisena kuin se oli ennen kuin tätä pykälää muutettiin 7.4.2007 annetun ohjelmalain 55 §:llä) kaltaisille säännöksille?